_:na0a44684f1f74a8387922d0ed26976c4xb0
<http://schema.org/articleBody>
"Ομιλία σε ειδική τελετή στο νέο σταθμό του Μετρό «Νίκαια», θα απευθύνει ο πρωθυπουργός Κυριάκος Μητσοτάκης, τη Δευτέρα στις 19:00. Η ομιλία πραγματοποιείται ενόψει της έναρξης λειτουργίας, την Τρίτη, των νέων σταθμών «Αγία Βαρβάρα», «Κορυδαλλός» και «Νίκαια». Το τμήμα μήκους 7,5 χιλιομέτρων από την Αγία Μαρίνα που τερματίζει τώρα η γραμμή 3 του Μετρό μέχρι την Νίκαια περιλαμβάνει «τρεις σταθμούς κοσμήματα», δήλωσε ο πρόεδρος της Αττικό Μετρό, Νίκος Ταχιάος. «Σχεδιασμένοι από μηχανικούς της εταιρίας με ευδιάκριτη πρόθεση να δοθεί προτεραιότητα στα βιοκλιματικά χαρακτηριστικά τους, οι σταθμοί “Αγία Βαρβάρα”, “Κορυδαλλός” και “Νίκαια” εκτός από την συμβολή τους στη διευκόλυνση των μετακινήσεων νέων 63.000 επιβατών καθημερινά, αποτελούν και αξιόλογες πολεοδομικές και αρχιτεκτονικές παρεμβάσεις που αλλάζουν την εικόνα των περιοχών αυτών» πρόσθεσε ο κ. Ταχιάος."
<https://www.reporter.gr/Eidhseis/Politikh/443600-Omilia-Mhtsotakh-sto-neo-stathmo-toy-Metro-%EF%BF%BD%EF%BF%BDNikaia%EF%BF%BD%EF%BF%BD>